**Al-Nusran rintama** (arab. جبهة النصرة لأهل الشام‎, *Jabhat al-Nusra*), koko nimeltään *Jabhat al-Nusrah li-Ahl al-Sham*, suomeksi "Syyrian kansan voiton tukirintama", oli Syyriassa toimiva jihadistijärjestö. Järjestö taisteli Syyrian sisällissodassa 2012–2016. Se oli islamistinen ja koostui sunneista ja salafisteista.
Järjestö erosi al-Qaidasta 2016, jolloin se muuttui Levantin valloituksen rintamaksi.

Rintaman perustaminen ja kasvu
------------------------------

Al-Nusran rintama teki 23. joulukuuta 2011 Damaskokseen kaksi itsemurhapommi-iskua, mikä aloitti Syyrian sisällissodassa terrorismin. Tätä al-Qaidaan liittyvää 6 000 – 10 000 miehen järjestöä pidettiin erittäin kyvykkäänä taistelussa. Järjestö julkisti olemassaolonsa 23. tammikuuta 2012. Al-Nusran rintama auttoi vuonna 2012 Vapaan Syyrian armeijaa Aleppon valtauksessa. Niinpä järjestön merkitys Syyrian kapinallisrintamassa kasvoi vuoden 2012 edetessä. Koska al-Nusran rintama teki monia pommi-iskuja Syyriassa ja on al-Qaida-kytkentäinen, Yhdysvallat luokitteli al-Nusran rintaman terroristijärjestöksi. Muita Syyriassa vuoden 2013 alussa toimineita jihadistiryhmittymiä olivat Ahrar al-Sham ja Ghuraba al-Sham. Monet al-Nusran taistelijat syyllistyivät monenlaisiin rikoksiin, mm. šiiasiviilien ja -pappien murhiin ja kristittyjen murhiin mielessään etninen puhdistus.

Al-Nusran rintama ja Vapaan Syyrian armeija
-------------------------------------------

Vapaan Syyrian armeija hyötyi al-Nusran rintaman sotilaiden kurinalaisesta ja ammattimaisesta sotimisesta. Monet Vapaan Syyrian armeijassa vierastivat ja pelkäsivät al-Nusran jyrkkää ajatusmaailmaa ja toimintatapoja, joihin kuuluvat itsemurhapommi-iskut. Vapaan Syyrian armeijan mielestä al-Nusra uhkasi kaapata vallankumouksen käsiinsä. Al-Nusra olikin murhannut ja uhannut murhata Vapaan Syyrian armeijan jäseniä, vaikka Vapaan Syyrian armeija ei ole al-Nusraa vastaan toiminut samalla tavoin. Aleppossa al-Nusra ja Vapaan Syyrian armeija olivat kiinteästi yhdessä. Monet FSA:laiset liittyyivät vuonna 2013 al-Nusraan. Vapaan Syyrian armeija kiisti antavansa keväällä 2013 aseita al-Nusralle, joka ei halunnut toimia sen organisaatiossa. Vapaan Syyrian armeija vetäytyi Alepposta vuonna 2014, jolloin sinne jäivät al-Nusran taistelijat ja muut islamistit.

Al-Nusra ja al-Qaida
--------------------

Huhtikuussa 2013 Irakin islamilaisen valtion (ISI) komentaja Abu Bakr al-Baghdadi ilmoitti, että al-Nusran rintama on Irakin al-Qaidan jäsen. Abu Bakr ilmoitti kahden ryhmän yhdistyvän ja muodostavan Isis-järjestön (Irakin ja Levantin/Suur-Syyrian islamilainen valtio). Sen johtaja Abu Mohammed al-Joulani kielsi yhdistymisen ja ilmoitti olevansa uskollinen al-Qaidan johtajalle Aiman al-Zawahrille.

Abu Bakr matkusti pian Aleppoon ja alkoi värvätä al-Nusran jäseniä. Monien sen ulkomaalaisten jäsenten ilmoitettiin liittyneen Isisiin, kun taas monet syyrialaiset taistelijat eivät tahtoneet taistella al-Qaidan alaisuudessa ja liittyivät muihin islamistisiin prikaateihin. Myöhemmin Aiman al-Zawahiri kielsi järjestöjen yhdistämisen ja lähetti lähettilään sovittelemaan niiden välejä.

Jotkin al-Nusran yksiköt taistelivat Isisiä vastaan ja helmikuussa 2014 al-Qaida katkaisi välinsä Isisiin.

Al-Nusra rintaman johtaja Abu Mohammed al-Julani kertoi toukokuussa 2015 Al Jazeeralle antamassa haastattelussa saaneensa al-Qaidan komentaja Aiman al-Zawahrilta käskyn olla hyökkäämättä länsimaita vastaan. Sen sijaan al-Julanin mukaan ryhmän päätavoitteena oli Damaskoksen valtaaminen. Al-Julani kiisti myös niin sanotun Khorasan-ryhmän olemassaolon, jota Yhdysvallat on syyttänyt iskujen suunnittelusta ulkomailla.

Eroaminen al-Qaidasta ja nimen vaihdos
--------------------------------------

Al-Nusran rintama erosi al-Qaidasta kesällä 2016, jolloin se vaihtoi nimensä Levantin valloituksen rintamaksi. Tammikuussa 2017 Levantin valloituksen rintama muodosti neljän muun islamistijärjestön kanssa "Levantin vapautusjärjestön" Hayat Tahrir al-Shamin.

Lähteet
-------

1. ↑  Profile: Syria's al-Nusra Front *BBC News*.  10.4.2013. BBC. Viitattu 8.6.2015. (englanniksi)
2. ↑  Suicide car bombs kill at least 44 in Damascus  24.12.2011. CNN. Viitattu 30.6.2016. (englanniksi)
3. ↑  Islamist group claims Syria bombs ‘to avenge Sunnis’ *Al Arabiya News*.  21.3.2012. Beirut. Viitattu 30.6.2016. (englanniksi)
4. ↑  Ignatius, David: Al-Qaeda affiliate playing larger role in Syria rebellion *The Washington Post*.  30.11.2012. Viitattu 30.6.2016. (englanniksi)
5. ↑  US blacklists Syrian rebel group al-Nusra *Al Jazeera*.  11.12.2012. Viitattu 30.6.2016. (englanniksi)
6. ↑  Syria rebels 'kill Shia residents of eastern village' *BBC News*.  12.6.2013. BBC. Viitattu 30.6.2016. (englanniksi)
7. ↑  Reports of 'massacre' in eastern Syria *Al Jazeera*.  12.6.2013. Viitattu 30.6.2016. (englanniksi)
8. ↑  Hendawi, Hamza: With wary eye, Syrian rebels welcome Islamists into their ranks *The Times of Israel*.  25.10.2012. Aleppo. Viitattu 30.6.2016. (englanniksi)
9. ↑  ‘Al-Nusra assassinates FSA officers’ *Press TV*.  19.6.2013.  Arkistoitu 19.8.2016. Viitattu 30.6.2016. (englanniksi)
10. ↑  Syria: Al-Nusra Front already killed some FSA-Officers  20.6.2013. AhlulBayt News Agency. Viitattu 30.6.2016. (englanniksi)
11. ↑  Jabhat al-Nusra Merges with FSA in Aleppo *Syria Report*.  30.5.2013.  Arkistoitu 8.8.2016. Viitattu 30.6.2016. (englanniksi)
12. ↑  Mahmood, Mona & Black, Ian: Free Syrian Army rebels defect to Islamist group Jabhat al-Nusra *The Guardian*.  8.5.2013. Viitattu 30.6.2016. (englanniksi)
13. ↑  Songün Demirezen, Sevim: Free Syrian Army nixes connection with al-Nusra Front *Hürriyet Daily News*.  19.4.2013. Istanbul. Viitattu 30.6.2016. (englanniksi)
14. ↑  Qaeda in Iraq confirms Syria's Nusra is part of network *Global Post*.  9.4.2013. Viitattu 30.6.2016. (englanniksi)
15. ↑  Iraqi al-Qaeda chief rejects Zawahiri orders *Al Jazeera*.  15.6.2013. Viitattu 30.6.2016. (englanniksi)
16. ↑  Karouny, Mariam: Insight: Syria's Nusra Front eclipsed by Iraq-based al Qaeda  17.5.2013. Beirut:  Reuters. Viitattu 30.6.2016. (englanniksi)
17. ↑  Spencer, Richard: Syria: Jabhat al-Nusra split after leader's pledge of support for al-Qaeda *The Telegraph*.  19.5.2013. Aleppo. Viitattu 30.6.2016. (englanniksi)
18. ↑  Atassi, Basma: Qaeda chief annuls Syrian-Iraqi jihad merger *Al Jazeera*.  9.6.2013. Viitattu 30.6.2016. (englanniksi)
19. ↑  Sly, Liz: Al-Qaeda disavows any ties with radical Islamist ISIS group in Syria, Iraq *The Washington Post*.  3.2.2014. Beirut. Viitattu 30.6.2016. (englanniksi)
20. ↑  Al-Qaeda 'orders Syria's Al-Nusra Front not to attack West' *BBC News*.  28.5.2015. BBC. Viitattu 8.6.2015. (englanniksi)
21. ↑  Syrian Nusra Front announces split from al-Qaeda *BBC News*.  29.7.2016. Viitattu 27.11.2016. (englanniksi)
22. ↑  Syria Islamist factions, including former al Qaeda branch, join forces *reuters.com*.  28.1.2017. Viitattu 20.2.2019. (englanniksi)